ANC wens Zuma geluk met verjaarsdagArgieffoto: GCIS/SAPA Die ANC het president Jacob Zuma Vrydag met sy verjaarsdag gelukgewens. Jackson Mthembu, die ANC se woordvoerder, het in ŉ verklaring Zuma se familie bedank omdat hulle hom met die land deel. “Ons glo dat die afgelope jare grootliks in diens van die land se mense spandeer is. Jare met littekens van sy onselfsugtige toewyding tot die pleidooi van die armes en diegene wat deur die apartheidstelsel ontmens is,” het Mthembu gesê. “Ons wens hom alles wat goed is toe, want hy sal aanhou om die land en die organisasie te lei.” Zuma vier vandag sy 71ste verjaarsdag.